stanford-oval/wikipedia huggingface dataset:
บางกอกอารีนา

ระวังสับสนกับ แบงค็อก อารีน่า
| --- | --- |


ชื่อเต็ม: บางกอกอารีนา Bangkok Arena
ที่ตั้ง: ถนนเชื่อมสัมพันธ์ แขวงโคกแฝด เขตหนองจอก กรุงเทพมหานคร  ประเทศไทย
เจ้าของ: กรุงเทพมหานคร
ผู้ดำเนินการ: กรุงเทพมหานคร
ความจุ: 15,000 ที่นั่ง
ขนาดสนาม: 116 x 132 เมตร
พื้นผิว: อเนกประสงค์
ป้ายแสดงคะแนน: จอภาพผลึกเหลว
การก่อสร้าง
ลงเสาเข็ม: 24 มกราคม พ.ศ. 2555
ก่อสร้าง: มกราคม พ.ศ. 2555
เปิดใช้สนาม: 5 ธันวาคม พ.ศ. 2557
งบประมาณในการก่อสร้าง: ~1,300 ล้านบาท
สถาปนิก: มหาวิทยาลัยเทคโนโลยีพระจอมเกล้าธนบุรี
ผู้จัดการโครงการ: กรุงเทพมหานคร
ผู้รับเหมาหลัก: บริษัท อีเอ็มซี จำกัด (มหาชน)
การใช้งาน
ฟุตซอลชิงแชมป์โลก 2012 (ระงับไม่ให้ใช้) อาเซียนฟุตซอลแชมเปียนชิพ 2015 เอเอฟซีฟุตซอลคลับแชมเปียนชิพ 2016 ไทยแลนด์ไฟฟ์ 2016 อาเซียนฟุตซอลแชมเปียนชิพ 2016 เอเอฟซีฟุตซอลคลับแชมเปียนชิพ 2019 เทคบอลชิงแชมป์โลก 2023 ฟุตซอลชิงแชมป์เอเชีย 2024
บางกอกอารีนา (อังกฤษ: Bangkok Arena) หรือชื่อเดิมว่า บางกอกฟุตซอลอารีนา เป็นอะรีนาที่มีความจุมากที่สุดในประเทศไทย ด้วยจำนวน 15,000 ที่นั่ง ตั้งอยู่บนพื้นที่ 50 ไร่ ภายในศูนย์ฝึกอบรมข้าราชการกรุงเทพมหานคร เขตหนองจอก กรุงเทพมหานคร สร้างขึ้นเพื่อรองรับการแข่งขันฟุตซอลชิงแชมป์โลกครั้งที่ 7 ซึ่งประเทศไทยเป็นเจ้าภาพ โดยมีโครงการพัฒนาเป็นศูนย์กีฬาทางฝั่งตะวันออกของกรุงเทพมหานครในอนาคต
สหพันธ์ฟุตบอลนานาชาติ (ฟีฟ่า) ลงมติให้ประเทศไทย เป็นเจ้าภาพการแข่งขันฟุตซอลชิงแชมป์โลกครั้งที่ 7 จึงเริ่มดำเนินโครงการก่อสร้างสนามฟุตซอลเพื่อใช้เป็นสนามหลักในการแข่งขันพร้อมทั้งการจัดพิธีเปิดและพิธีปิดการแข่งขัน ในปี พ.ศ. 2553 คณะรัฐมนตรีซึ่งมีอภิสิทธิ์ เวชชาชีวะ เป็นนายกรัฐมนตรี มีมติให้กรุงเทพมหานครที่มีหม่อมราชวงศ์สุขุมพันธุ์ บริพัตรเป็นผู้ว่าราชการ รับผิดชอบโครงการด้วยวงเงินประมาณ 1,300 ล้านบาท โดยลงนามในสัญญาจ้างบริษัท อีเอ็มซี จำกัด (มหาชน) เพื่อเริ่มการก่อสร้าง เมื่อวันที่ 13 มกราคม พ.ศ. 2555 และมีพิธีวางศิลาฤกษ์ โดยหม่อมราชวงศ์สุขุมพันธุ์เป็นประธานในพิธี เมื่อวันที่ 24 มกราคม พ.ศ. 2555
สนามกีฬาออกแบบโดยมหาวิทยาลัยเทคโนโลยีพระจอมเกล้าธนบุรี มีการนำเทคโนโลยีการอนุรักษ์พลังงานเข้าประยุกต์ใช้ในการออกแบบอาคาร นอกจากนี้ ยังมีการใช้ดอกจอก ซึ่งเป็นสัญลักษณ์ประจำเขตหนองจอก เป็นแนวคิดในการออกแบบทางสถาปัตยกรรมอีกด้วย
ในวันที่ 6 พฤศจิกายน พ.ศ. 2555 ระหว่างการแข่งขันฟุตซอลชิงแชมป์โลกครั้งที่ 7 คณะกรรมการฟุตซอลของฟีฟ่า มีมติยกเลิกการใช้สนามบางกอกฟุตซอลอารีนา เนื่องจากการก่อสร้างไม่เป็นไปตามมาตรฐานความปลอดภัยที่ฟีฟ่ากำหนด และให้ใช้สนามอินดอร์ สเตเดียม หัวหมาก เป็นสนามหลักในการแข่งขันแทน
ประวัติ > การออกแบบและจัดหาพื้นที่ก่อสร้าง

สหพันธ์ฟุตบอลนานาชาติ มีมติให้ประเทศไทยเป็นเจ้าภาพจัดการแข่งขัน ฟุตซอลชิงแชมป์โลก 2012 เมื่อวันที่ 18 มีนาคม พ.ศ. 2553 โดยกระทรวงการท่องเที่ยวและกีฬาเป็นผู้รับผิดชอบในภาพรวม ต่อมาในเดือนสิงหาคมปีเดียวกัน สมาคมฟุตบอลแห่งประเทศไทย ในพระบรมราชูปถัมภ์ นำเสนอทางเลือกดำเนินการเกี่ยวกับสนามหลักที่ใช้แข่งขัน เพื่อให้เป็นไปตามเงื่อนไขที่ฟีฟ่ากำหนดความจุผู้ชมที่ 10,000-15,000 คน ต่อรัฐบาลอภิสิทธิ์ในสามรูปแบบคือ การก่อสร้างสนามกีฬาขึ้นใหม่ โดยเลือกจากสองพื้นที่ ได้แก่ที่ดินของการรถไฟแห่งประเทศไทย และที่ดินบริเวณศูนย์ฝึกอบรมข้าราชการของกรุงเทพมหานครที่เขตหนองจอก อีกรูปแบบหนึ่งคือการปรับปรุงสนามอินดอร์ สเตเดียม หัวหมาก กับอาคารกีฬานิมิบุตร กรีฑาสถานแห่งชาติ โดยมีข้อสรุปว่า ให้ใช้ศูนย์ฝึกอบรมข้าราชการกรุงเทพมหานคร เป็นสถานที่ดำเนินการก่อสร้าง
ในเดือนพฤษภาคม พ.ศ. 2554 รัฐบาลอภิสิทธิ์อนุมัติงบประมาณเพื่อก่อสร้างสนามแห่งนี้ เป็นจำนวนเงิน 1,239 ล้านบาท โดยกรุงเทพมหานครมอบหมายให้ มหาวิทยาลัยเทคโนโลยีพระจอมเกล้าธนบุรีเป็นผู้ออกแบบ รวมถึงศึกษาการใช้พื้นที่บริเวณสนาม และลงนามในสัญญาจ้างบริษัท อีเอ็มซี จำกัด(มหาชน)เมื่อวันที่ 13 มกราคม พ.ศ. 2555  โดยหม่อมราชวงศ์สุขุมพันธุ์แจ้งต่อฟีฟ่าว่า กรุงเทพมหานครกำหนดให้สนามแห่งนี้มีชื่อว่า บางกอกฟุตซอลอารีนา (Bangkok Futsal Arena)
ประวัติ > การก่อสร้างและการตรวจสอบ

เมื่อวันที่ 24 มกราคม พ.ศ. 2555 หม่อมราชวงศ์สุขุมพันธุ์ เป็นประธานในพิธีวางศิลาฤกษ์สนามแห่งนี้ โดยมีระยะเวลาการก่อสร้างประมาณ 250 วันจากเวลาปกติ 500 วัน เป็นผลให้ต้องเร่งรัดการก่อสร้าง ด้วยการปฏิบัติงานตลอด 24 ชั่วโมง มีการใช้วัสดุโครงสร้างทางวิศวกรรมที่ทันสมัย เพื่อให้การก่อสร้างเป็นไปด้วยความรวดเร็วยิ่งขึ้น อาทิการใช้เหล็กรับแรงดึงแทนการใช้สายเคเบิล เพื่อลดขั้นตอนการติดตั้งและการผลิต การใช้คอนกรีตหล่อสำเร็จรูป แทนการหล่อคอนกรีตในเขตก่อสร้าง รวมไปถึงการทำงานหลายอย่างไปพร้อมกัน เช่นการปูพื้นสนามพร้อมการทาสี การติดตั้งเก้าอี้บนอัฒจันทร์ในเวลาเดียวกับการก่อสร้าง เป็นต้น
การก่อสร้างมีการตรวจประเมินจากคณะทำงานของฟีฟ่าเป็นระยะ ครั้งแรกในเดือนกุมภาพันธ์ พ.ศ. 2555 ร่วมกับสนามอื่นๆ ที่ใช้ในการแข่งขันฟุตซอลชิงแชมป์โลกครั้งที่ 7 อีกสามแห่ง มีผลเป็นที่น่าพอใจ รวมถึงการตรวจสอบในเดือนกรกฎาคมปีเดียวกัน ผู้แทนจากฟีฟ่าแสดงความพอใจที่การก่อสร้างมีความคืบหน้า โดยจะต้องรอตรวจสอบความสมบูรณ์พร้อมของสนามในเดือนสิงหาคมอีกครั้ง ในวันที่ 13 กันยายน  นางนฤมล ศิริวัฒน์ ประธานคณะกรรมาธิการกีฬาวุฒิสภา คาดการณ์ว่าการก่อสร้างสนามอาจเสร็จสิ้นไม่ทันการแข่งขัน อย่างไรก็ตาม กรุงเทพมหานครซึ่งรับผิดชอบงานก่อสร้างสนาม ก็เร่งการก่อสร้างอย่างต่อเนื่อง โดยระหว่างวันที่ 30 กันยายน - 2 ตุลาคม คณะทำงานของฟีฟ่าเดินทางมาตรวจประเมินความพร้อมของสนามแข่งขันอีกครั้ง
จนกระทั่งในวันที่ 5 ตุลาคม ฟีฟ่าประกาศเปลี่ยนแปลง กำหนดการแข่งขันฟุตซอลชิงแชมป์โลกครั้งที่ 7 โดยให้ย้ายการแข่งขันในช่วงแรก ไปจัดที่อินดอร์ สเตเดียม หัวหมาก แทน และเริ่มการแข่งขันที่บางกอกฟุตซอลอารีนาเป็นครั้งแรก ในรอบก่อนรองชนะเลิศ ตั้งแต่วันที่ 14 พฤศจิกายน จนถึงนัดชิงชนะเลิศ อย่างไรก็ตาม คณะทำงานของฟีฟ่าจะประเมินความพร้อมใช้งานของสนามอีกครั้ง ในวันที่ 25 ตุลาคม ต่อมาในวันที่ 21 ตุลาคม มีการทดสอบระบบเสียงภายในสนาม รวมถึงติดตั้งจอภาพผลึกเหลวเพื่อเป็นป้ายบอกคะแนน บนหลังคาส่วนกลางเหนือสนาม ส่วนพื้นสนามอยู่ระหว่างการขนส่งมาถึงประเทศไทย ซึ่งล่าช้ากว่าที่กำหนดไว้เดิม เนื่องจากมีปัญหาที่ด่านกักกันสินค้าทางฝั่งสาธารณรัฐประชาชนจีน ซึ่งจะสามารถติดตั้งได้ราววันที่ 26 - 28 ตุลาคม และจะทำการทดสอบพื้นสนาม ในวันที่ 30 ตุลาคม พ.ศ. 2555
ประวัติ > พิธีเปิดสนาม

เมื่อวันที่ 30 ตุลาคม พ.ศ. 2555 หม่อมราชวงศ์สุขุมพันธุ์ เป็นประธานในพิธีเปิดสนามบางกอกฟุตซอลอารีนา ซึ่งประกอบด้วยการบวงสรวงทางศาสนาพุทธ และพราหมณ์ฮินดู หลังจากนั้น คณะทำงานผู้แทนฟีฟ่าเข้าตรวจสอบสนามในช่วงบ่าย ต่อมาในช่วงเย็น มีการจัดแข่งขันฟุตซอลนัดพิเศษ ระหว่างทีมบีเอ็มเอออลสตาร์ (รวมกรุงเทพมหานคร) กับทีมรวมสื่อมวลชน อย่างไรก็ตาม การก่อสร้างสนามยังไม่เสร็จเรียบร้อยและต้องมีการแก้ไขเพิ่มเติม โดยคณะทำงานผู้แทนฟีฟ่า แจ้งให้ปรับปรุงห้องรับรองพิเศษและห้องน้ำ ส่วนงานก่อสร้างอยู่ระหว่างรอวัสดุปูพื้น
ต่อมา กรุงเทพมหานครจัดให้มีกิจกรรมเพื่อเปิดใช้สนามอย่างเป็นทางการ เมื่อวันที่ 11 พฤศจิกายนปีเดียวกัน โดยมีการแสดงคอนเสิร์ต และจัดแข่งขันฟุตซอล ชิงถ้วยรางวัลหม่อมราชวงศ์สุขุมพันธุ์ โดยเชิญประชาชนเข้าชมเต็มความจุของสนาม พร้อมกับเปลี่ยนชื่อใหม่เป็น บางกอก อารีนา
ผลการตรวจสอบโดยฟีฟ่า

ต่อมาในวันที่ 6 พฤศจิกายน พ.ศ. 2555 ขณะที่การแข่งขันฟุตซอลชิงแชมป์โลกครั้งที่ 7 กำลังแข่งขันเป็นวันสุดท้ายของนัดที่สอง คณะกรรมการฟุตซอลของสหพันธ์ฟุตบอลนานาชาติ แถลงข่าวที่สำนักงานใหญ่ฟีฟ่า นครซูริก ประเทศสวิตเซอร์แลนด์ ประกาศให้ยกเลิกการใช้สนามบางกอกฟุตซอลอารีนาอย่างเป็นทางการ เป็นผลให้ฟีฟ่าต้องย้ายสถานที่แข่งขันตั้งแต่รอบก่อนรองชนะเลิศ เฉพาะนัดที่กำหนดว่าจะแข่งขันที่สนามแห่งนี้ โดยเปลี่ยนไปใช้อาคารกีฬานิมิบุตร กรีฑาสถานแห่งชาติ ในรอบก่อนรองชนะเลิศ และอินดอร์ สเตเดียม หัวหมาก ในรอบรองชนะเลิศ กับนัดชิงชนะเลิศตามลำดับ โดยฟีฟ่าชี้แจงว่าก่อนหน้านี้มีการแต่งตั้งคณะทำงาน เพื่อเดินทางไปตรวจสอบความเรียบร้อยและความปลอดภัยทั่วไป ยังสถานที่ก่อสร้างจริงถึงสองครั้ง คือวันที่ 3 และ 5 พฤศจิกายนแล้ว
แต่ข้อเท็จจริงปรากฏว่า ผู้รับผิดชอบในการก่อสร้างคือกรุงเทพมหานคร กำหนดไว้ตามโครงการว่าจะใช้เวลาก่อสร้าง 500 วัน ทว่าด้วยความล่าช้าในการก่อสร้าง ซึ่งอ้างถึงอุทกภัยในประเทศไทย พ.ศ. 2554 เป็นเหตุในการปรับลดเวลาลงครึ่งหนึ่ง เหลือเพียง 250 วันเท่านั้น โดยปฏิบัติงานต่อเนื่องตลอด 24 ชั่วโมง ใช้เหล็กแทนสายเคเบิลเพื่อรับแรงดึง ใช้คอนกรีตซึ่งหล่อสำเร็จรูปมาแล้ว แทนการหล่อคอนกรีตขึ้นภายในสถานที่ก่อสร้าง ตลอดจนปฏิบัติงานหลายอย่างในบริเวณเดียวกันไปพร้อมกัน ทั้งนี้ก็เพื่อเร่งรัดให้การก่อสร้างดำเนินไปอย่างรวดเร็วที่สุด เป็นผลให้การก่อสร้างสนามแห่งนี้ไม่เป็นไปตามมาตรฐานความปลอดภัยที่ฟีฟ่ากำหนด
ด้านหม่อมราชวงศ์สุขุมพันธุ์ กล่าวแสดงความเสียใจหลังทราบผลการตรวจสอบ เนื่องจากข้าราชการและฝ่ายการเมืองทำงานหนักมาตลอดหลายเดือน ส่วนตัวทำหน้าที่อย่างสมบูรณ์แล้ว ถึงแม้จะเกิดอุทกภัยเป็นเวลา 4-5 เดือน แต่ก็ยังก่อสร้างจนแล้วเสร็จ และเชื่อว่าสามารถใช้แข่งขันได้อย่างไม่มีปัญหา ตั้งแต่วันรุ่งขึ้น (7 พฤศจิกายน) เสียด้วยซ้ำ เนื่องจากคณะทำงานของฟีฟ่าก็เดินทางมาเยี่ยมชมการทดสอบแล้ว ทั้งในส่วนพื้นสนามและความปลอดภัย โดยเฉพาะมีการนำประชาชนจำนวน 650 คนมาทดสอบความปลอดภัยของสนาม ตลอดจนปรับปรุงทางหนีไฟแล้ว ซึ่งเมื่อวานนี้ (5 พฤศจิกายน) ตนเห็นว่าคณะทำงานของฟีฟ่าก็แสดงความพึงพอใจ
แต่คาดว่าสาเหตุที่ฟีฟ่าไม่ใช้สนามแห่งนี้ เพราะมีการสั่งให้กรุงเทพมหานครก่อสร้างห้องทำงานวีไอพีเพิ่มเติม สำหรับเจ้าหน้าที่ฟีฟ่าซึ่งจะเดินทางมาอีก 300 คน ซึ่งทางกรุงเทพมหานครก็กำลังดำเนินการอยู่ ทว่ามีประกาศยกเลิกการใช้สนามออกมาเสียก่อน นอกจากนี้ หม่อมราชวงศ์สุขุมพันธุ์ยังตัดพ้อว่า ฟีฟ่าไม่มีการแจ้งผลมาให้กรุงเทพมหานครทราบด้วยช่องทางติดต่อใดๆ ก็ตาม แม้แต่การโทรศัพท์มา เนื่องจากกรุงเทพมหานครเป็นเมืองคู่สัญญาจัดการแข่งขัน จึงควรแจ้งมาที่ตนก่อนจะมีการแถลงข่าว เพราะทางกรุงเทพมหานครก็ปฏิบัติตามข้อกำหนดของฟีฟ่าทุกประการ
รายละเอียดสนามกีฬา > อาคารสนามกีฬา

สนามกีฬาเป็นรูปแบบสนามกีฬาในร่ม ออกแบบให้เป็นอเนกประสงค์ เพื่อให้สามารถประยุกต์ใช้สนามในกิจการอื่น ๆ ได้ในภายหลัง สนามมีความกว้าง 116 เมตร ความยาว 132 เมตร อัฒจันทร์ 5 ระดับชั้น สูง 25 เมตร (หลังคาสูง 34 เมตร) มีความจุผู้ชม 12,000 คน ตัวอาคารมีขนาด 10 ไร่ รวมพื้นที่ใช้สอยประมาณ 30,000 ตารางเมตร การออกแบบโครงสร้างของสนาม ใช้เหล็กรับแรงดึง (Cable Rod) ความยาว 132 เมตร ดึงโครงหลังคาเหล็ก น้ำหนักประมาณ 3,000 ตัน
รายละเอียดสนามกีฬา > ลักษณะทางสถาปัตยกรรม

ดอกจอกเป็นจุดเริ่มต้นแนวความคิดด้านสถาปัตยกรรม โดยเสาและโครงหลังคาจะเป็นลายกนก โดยมีการผสมผสานลวดลายของดอกจอก
บางกอกฟุตซอลอารีนาเริ่มต้นการก่อสร้างในราวเดือนมกราคม พ.ศ. 2555 ซึ่งเป็นปีเดียวกับที่มีการแข่งขันฟุตซอลชิงแชมป์โลก 2012 ทำให้มีระยะเวลาการก่อสร้างที่สั้น ตลอดระยะเวลาที่ผ่านมามีสื่อหลากหลายแขนงได้กล่าววิพากษ์วิจารณ์การดำเนินการก่อสร้าง เช่น พัชรินทร์ ธรรมรส จากหนังสือพิมพ์เดลินิวส์กล่าวว่า "...หากทุกฝ่ายที่เกี่ยวข้องติดตามและใส่ใจที่จะร่วมกันผลักดันงานเพื่อประเทศชาติร่วมกัน ไม่ว่าจะเป็นรัฐบาลหรือ กทม. ป่านนี้เราอาจจะได้ชื่นชมกับสนามฟุตซอล... บทเรียนครั้งนี้หวังเป็นอย่างยิ่งว่าจะเป็นครั้งสุดท้ายที่การเป็นเจ้าภาพการแข่งขันระดับโลกของคนไทย จะมีการเตรียมพร้อมทั้งแผนและการดำเนินการให้เป็นไปตามเป้าหมาย แบบไม่ต้องลุ้นกันหืดขึ้นคออย่างเช่นที่กำลังเป็นอยู่..." ภายหลังคณะกรรมการสหพันธ์ฟุตบอลนานาชาติ (ฟีฟ่า) มีมติให้ใช้สนามอินดอร์ สเตเดียม หัวหมาก ในการจัดการแข่งขันในช่วงแรกแทน เนื่องจากพิจารณาว่าสนามบางกอกฟุตซอลอารีนาซึ่งจัดสร้างขึ้นใหม่นี้อาจเสร็จไม่ทันกำหนด ในคอลัมน์ข่าวกีฬาของเว็บไซต์สนุก.คอมโดยเมฆา ฟ้าแวบแวบ กล่าวว่า "...อยากรู้ว่าหากสนามฟุตซอลสร้างเสร็จไม่ทันกำหนด ใครจะรับผิดชอบ และสนามแห่งนี้จะมีแผนการใช้อย่างไรในอนาคต มีใครตอบตรงนี้ได้บ้าง..." และ ""งานนี้เตรียมอับอายกันได้แล้ว" ไม่ได้ดูถูกฝีมือคนไทย แต่ดูยังไงมันก็ไม่น่าจะเสร็จทัน!!!"
การคมนาคมที่เกี่ยวข้อง

กรุงเทพมหานคร จัดรถขนส่งมวลชนถึงสนาม โดยให้บริการในสามเส้นทาง ดังต่อไปนี้
เส้นทางจากท่าอากาศยานสุวรรณภูมิ ผ่านถนนร่มเกล้า ถนนเจ้าคุณทหาร ถนนฉลองกรุง และถนนเชื่อมสัมพันธ์
เส้นทางจากเดอะมอลล์บางกะปิ ผ่านถนนลาดพร้าว ถนนเสรีไทย ถนนสุวินทวงศ์ และถนนเชื่อมสัมพันธ์
เส้นทางจากแฟชั่นไอส์แลนด์ ผ่านถนนรามอินทรา ถนนสุวินทวงศ์ และถนนเชื่อมสัมพันธ์
โรงพยาบาลสนามในเหตุการณ์การระบาดทั่วของโควิด-19

ศูนย์กีฬาบางกอกอารีนา ได้รับการปรับให้เป็นโรงพยาบาลสนาม ในชื่อ "โรงพยาบาลเอราวัณ 2" ซึ่งเป็นโรงพยาบาลสนามแห่งที่ 4 ของกรุงเทพมหานคร ในเหตุการณ์การระบาดทั่วของโควิด-19 เริ่มเปิดใช้อย่างเป็นทางการในวันที่ 23 เมษายน พ.ศ. 2564 รองรับผู้ป่วย ได้ 400 เตียง แบ่งเป็นผู้ป่วยชาย 150 เตียง, หญิง 250 เตียง โดยเว้นระยะห่างระหว่างเตียง 1.5 เมตร เปิดรับผู้ป่วยติดเชื้อไม่มีอาการ (ผู้ป่วยโควิดเขียว) เข้ารักษา
แหล่งข้อมูลอื่น

เว็บไซต์อย่างเป็นทางการ เก็บถาวร 2017-05-25 ที่ เวย์แบ็กแมชชีน
แผนที่และภาพถ่ายทางอากาศของ บางกอกอารีนา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°50′02″N 100°51′06″E﻿ / ﻿13.83383°N 100.851595°E﻿ / 13.83383; 100.851595
โซระ อาโออิ

สำหรับตัวละครใน อะกิโซะระ ดู โซระ อาโออิ
| โซระ อาโออิ |
| --- | --- |
蒼井 そら
โซระ อาโออิ "Lazy Hazy Crazy" ในพิธีเปิดเทศกาลภาพยนตร์นานาชาติโตเกียวครั้งที่ 28
เกิด:  (1981-11-11) 11 พฤศจิกายน ค.ศ. 1981 (43 ปี) โตเกียว ประเทศญี่ปุ่น
ชื่ออื่น: Sora Aoi
อาชีพ:  เอวีไอดอล  นักแสดง  นักร้อง 
ส่วนสูง: 1.55 m (5 ft 1 in)
คู่สมรส: ดีเจนนท์ (นักดนตรี) (สมรส 2018)
บุตร: 2
เว็บไซต์: http://www.aoisola.net/
โซระ อาโออิ (ญี่ปุ่น: 蒼井そら; โรมาจิ: Aoi Sora; 11 พฤศจิกายน พ.ศ. 2524 —) เป็นนักแสดงภาพยนตร์เอวีและนักร้องชาวญี่ปุ่น
โซระ อาโออิ มีผลงานแสดงภาพยนตร์เรื่องปิดเทอมใหญ่ หัวใจว้าวุ่น และเคยมาแสดงคอนเสิร์ตในประเทศไทย เมื่อวันที่ 14 เมษายน พ.ศ. 2555 ณ สนามนิว ไอ-โมบาย สเตเดี้ยม สนามเหย้าของบุรีรัมย์ ยูไนเต็ด รวมถึงงาน บางกอกอินเตอร์เนชันแนลออโตซาลอน 2012 ในวันที่ 23 และ 24 มิถุนายน ปีเดียวกัน ณ อิมแพ็ค อารีน่า เมืองทองธานี
ผลงาน > ภาพยนตร์

GUN CRAZY Episode 4　用心棒の鎮魂歌
制服美少女　先生あたしを抱いて
エロス番長　其の四　ともしび
援助交際撲滅運動 地獄変
なま夏
嫌われ松子の一生
聴かれた女
ปิดเทอมใหญ่ หัวใจว้าวุ่น (Hormones)
รัก 7 ปี ดี 7 หน (รับเชิญในตอน "14")
ไอฟาย..แต๊งกิ้ว..เลิฟยู้ รับบท คายะ
แหล่งข้อมูลอื่น

Sora Aoi ที่อินเทอร์เน็ตมูวีเดตาเบส
โซระ อาโออิ ที่เอกซ์ (ทวิตเตอร์)
Sora Aoi Gallery เก็บถาวร 2009-08-16 ที่ เวย์แบ็กแมชชีน (อังกฤษ)
เว็บไซต์ทางการ
บล็อกส่วนตัว
ไอ-แลนด์

| ไอ-แลนด์ |
| --- | --- |
ประเภท: เรียลลิตีโชว์
กำกับโดย: คิม ชิน-ย็อง,จอง มินซอก
พิธีกร: นัมกุง มิน
ดนตรีแก่นเรื่องเปิด: Into the I-LAND
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนฤดูกาล: 1
จำนวนตอน: 12
การผลิต
ผู้อำนวยการผลิต: บัง ชีฮยอก
สถานที่ถ่ายทำ: พาจู จังหวัดคย็องกี
ความยาวตอน: 90 นาที 200 นาที (วันไฟนอล)
บริษัทผู้ผลิต: สตูดิโอ เทควัน เอ็มเน็ต ซีเจ อีแอนด์เอ็ม ไฮป์
งบประมาณ: ~$23 ล้าน
ออกอากาศ
ออกอากาศ: 26 มิถุนายน ค.ศ. 2020 (2020-06-26) – 18 กันยายน ค.ศ. 2020 (2020-09-18)
ไอ-แลนด์ (เกาหลี: 아이랜드; อาร์อาร์: Airaendeu) เป็นรายการเรียลลิตี้โชว์การเอาตัวรอดของ บอยกรุ๊ปเกาหลีใต้ซึ่งจัดโดย Belift Lab ซึ่งเป็นการร่วมทุนระหว่างบริษัทบันเทิง ซีเจ อีแอนด์เอ็ม และ ไฮป์ คอร์ปอเรชัน
เด็กผึกชายทั้งหมด 23 คนเข้าร่วมในแข่งขัน และในตอนจบของรายการเมื่อวันที่ 18 กันยายน 2020 สมาชิก 7 คนสุดท้ายได้เดบิวต์ในชื่อ เอนไฮเพน
ผู้เข้าแข่งขันที่ชนะได้แก่ ยาง จองวอน, อี ฮีซึง, นิกิ, เจค, เจย์, พัค ซ็องฮุน และ คิม ซอนู สมาชิกหกคนแรกตัดสินจากอันดับการโหวตและสมาชิกคนสุดท้ายจากตัวเลือกของโปรดิวเซอร์
ซีซั่นที่สอง ไอ-แลนด์ 2 คาดว่าจะฉายในปี 2022 โดยมีเด็กฝึกหัดเป็นผู้หญิง
การโปรโมทและออกอากาศ

เมื่อวันที่ 14 พฤษภาคม 2020 เอ็มเน็ตได้ปล่อยวิดีโอทีเซอร์แรกสำหรับรายการและยังแนะนำโปรดิวเซอร์และที่ปรึกษาของรายการ
เมื่อวันที่ 1 มิถุนายน 2563 ได้มีการเปิดเผยผู้เข้าแข่งขันกลุ่มแรก
เมื่อวันที่ 26 มิถุนายน 2020 รายการได้ออกอากาศทางช่องเคเบิลต่อไปนี้: Mnet; tvN เกาหลี; Mnet ญี่ปุ่น; tvN Asia (เอเชียแปซิฟิก) ; เช่นเดียวกับออนไลน์ผ่าน Mnet Smart; AbemaTV (ญี่ปุ่น) ; Joox (ฮ่องกง อินโดนีเซีย มาเลเซีย เมียนมาร์ ไทย) ; ในช่อง YouTube Mnet K-POP & Hybe Labels และ Rakuten Viki (ทั่วโลกยกเว้นบางภูมิภาค)
ส่วนแรกของการแสดงสิ้นสุดในวันที่ 31 กรกฎาคม 2020 ส่วนที่สองของการแสดงเริ่มในวันที่ 14 สิงหาคม จนถึง 18 กันยายน 2020
ตอนพิเศษชื่อ "I-LAND Special: The New Beginning" ออกอากาศเมื่อวันที่ 7 สิงหาคม 2020 โดยมี ฮวัง ควัง-ฮี, คิม นัม-จู จากวง เอพิงก์, จูอี จากวง โมโมแลนด์, โค้ชการร้อง คิมซองอึน และ DOOBU เป็นพิธีกร เป็นตอนสรุปของตอนที่ 1 ของการแสดง พิธีกรได้สปอยรายละเอียดเกี่ยวกับส่วนที่ 2 ของการแสดง รวมถึงการมีส่วนร่วมที่เพิ่มขึ้นของผู้ชมทั่วโลก การแสดงที่มากขึ้น และการปรากฏตัวพิเศษของ บีทีเอส
บีทีเอส และ ทีบายที ปรากฏตัวเป็นแขกรับเชิญในตอนสุดท้ายที่ออกอากาศสดในช่วงเวลาก่อนหน้า เวลา 20.00 น. ตามเวลาเกาหลี
รูปแบบรายการ

ผู้เข้าร่วม 22 คนถูกส่งไปยังคอมเพล็กซ์ (เรียกว่า ไอ-แลนด์ ในชื่อเดียวกับชื่อการแสดง) ซึ่งตั้งอยู่ในที่ห่างไกลที่ล้อมรอบด้วยป่าเขียวขจีรวม 113 วัน ผู้เข้าร่วมจะอาศัยอยู่ในอาคาร 3 ชั้นที่มีพื้นที่ใช้สอยทันสมัย ​​ยิม สตูดิโอเต้นรำ ห้องเก็บของ (สำหรับเก็บของ) และห้องซ้อมส่วนตัว อย่างไรก็ตาม ผู้เข้าแข่งขันเพียง 12 คนเท่านั้นที่สามารถอยู่ที่นั่นได้ ส่วนที่เหลือจะอยู่ที่ "กราวด์" ซึ่งเป็นอาคารเรียบง่ายที่มีสตูดิโอเต้นรำและพื้นที่รับประทานอาหาร และผู้ฝึกสอนที่ได้รับมอบหมายให้ดูแลเดอะกราวด์ต้องเดินทางไปและกลับจากอาคารทุกวันตามเวลาที่กำหนด ทั้งสองส่วนเชื่อมต่อกันผ่านประตูและเวทีซึ่งจะมีการทดสอบทักษะของพวกเขา ส่วนสำคัญของแนวคิดก็คือ การโหวตของผู้เข้าร่วมและผู้ผลิตมีบทบาทสำคัญในการแสดง เนื่องจากพวกเขาตัดสินใจผ่านการโหวตว่าใครจะได้อยู่ใน ไอ-แลนด์ และใครจะลงไปที่กราวด์ จำนวนที่แน่นอนของผู้เข้ารับการฝึกอบรม 12 คนจะอยู่ใน ไอ-แลนด์ แต่พวกเขาอาจถูกทิ้งและถูกลดระดับไปที่ กราวด์ (และจะถูกแทนที่ทันทีโดยผู้เข้ารับการฝึกอบรมจากกราวด์)
แม้ว่ารายการจะเน้นที่การโหวตของผู้เข้ารับการฝึกอบรมและโปรดิวเซอร์เป็นหลัก ผู้ชมจะสามารถโหวตว่าใครยังคงอยู่ใน ไอ-แลนด์ ในส่วนสุดท้ายของส่วนที่ 1 ของรายการ และจากนี้ การแสดงจะกำจัดเด็กฝึกทั้งหมดในกราวด์. จากนั้น ไอ-แลนด์ จะแข่งขันกันเองในส่วนที่สองของซีรีส์เพื่อตัดสินว่าใครจะได้เดบิวต์ในทีมเปิดตัวรอบสุดท้ายที่มีสมาชิก 7 คน โปรดิวเซอร์และผู้ชมเท่านั้นที่สามารถลงคะแนนได้ ดังนั้น เดิมรายการควรจะเน้นไปที่การโหวตของเด็กฝึกและโปรดิวเซอร์โดยไม่ได้รับอิทธิพลจากผู้ชมมากนัก แต่ในส่วนที่ 2 ของรายการ เด็กฝึกไม่ได้โหวตเลย และมีการโหวตจากทั่วโลกแทน
นัมกุง มิน ทำหน้าที่เป็นพิธีกรอย่างเป็นทางการ เช่นเดียวกับผู้บรรยายของรายการ ผู้เข้าแข่งขันจะได้รับการประเมินและตัดสินโดยผู้ผลิตสามคน: ผู้ผลิตหลัก บัง ชีฮยอก, ผู้บริหาร ของ Big Hit Music, เรน นักร้องชาวเกาหลีใต้และ ซิโค่ แร็ปเปอร์ซึ่งเป็นบุคคลสำคัญในเคป็อป และ เค-ฮิปฮอป ของต้นศตวรรษที่ 21 ตามลำดับ . เรนและซิโค่จะทำหน้าที่เป็นพี่เลี้ยงและฝึกอบรมผู้เข้าร่วมด้วย
ครั้งแรกในรายการการเอาตัวรอดของเกาหลี กล้องถ่ายทอดชื่อ ไอ-แลนด์ แคม นำเสนอวิดีโอความยาว 1 ชั่วโมงตามสั่งจากกล้องหลายตัวภายใน ไอ-แลนด์ และ กราวด์วิดีโอใหม่จะออกทุกวันจันทร์ วันพุธ วันศุกร์ และวันเสาร์บนแอป Weverse และบนเว็บไซต์ ในสัปดาห์สุดท้ายของ ไอ-แลนด์ กล้อง ไอ-แลนด์จะสตรีมสดแบบเรียลไทม์ทุกวันเป็นเวลาหนึ่งชั่วโมง เริ่มตั้งแต่เวลา 18.00 น. ตามเวลาเกาหลี ในขณะที่วันสุดท้ายของ ไอ-แลนด์ วันเดียวกับตอนสุดท้าย ไอ-แลนด์ แคม มีการสตรีมสดแบบเรียลไทม์เวลา 5:00 น. ตามเวลาเกาหลี
โปรดิวเซอร์ กรรมการ และแขกรับเชิญ

พิธีกร : นัมกุงมิน
โปรดิวเซอร์:
บังชีฮยอก
เรน (ตอนที่ 1 เท่านั้น)
ซิโค่ (ตอนที่ 1 เท่านั้น)
กรรมการ:
พีด็อก
ซน ซองดึก
วันเดอร์คิด
ดูบุ
แขกรับเชิญ:
ฮวัง ควัง-ฮี (พิธีกรพิเศษ)
คิม นัม-จู แห่ง Apink (พิธีกรพิเศษ)
จูอี แห่ง Momoland (พิธีกรพิเศษ)
คิม ซึงอึน (พิธีกรพิเศษ ตอนที่ 9)
บีทีเอส (ตอนที่ 7 และ 12)
แบยุนจอง (ตอนที่ 7)
ดิเอ็ท, จุน, โฮชิ, ดิโน่ แห่ง เซเวนทีน (ตอนที่ 10)
ชิน อา-ยัง (พิธีกรร่วม ตอนจบ)
ทีบายที (ตอนที่ 12)
เซเวนทีน (ตอนที่ 12)
ผู้เข้าแข่งขันที่ถูกคัดออก 13 คน (ตอนที่ 12)
ผู้เข้าแข่งขัน

เดิมที มีผู้เข้าแข่งขันทั้งหมด 23 คนที่เข้าร่วมใน I-LAND อย่างไรก็ตาม ในขณะที่รายการดำเนินไป ผู้เข้าแข่งขันคิม ยุนวอน ในตอนที่ 5 ของตอนที่ 1 ได้ลาออกโดยสมัครใจ อาจเป็นเพราะปัญหาสุขภาพ
อายุของผู้เข้าแข่งขันทั้งหมดจะนำเสนอตามระบบอายุสากล ณ ตอนที่ 1 (26 มิถุนายน 2020)
| ชื่อที่ใช้ในการแสดง (ชื่อตามกำเนิด) | เกาหลี | อายุ | สัญชาติ | ระยะเวลาการฝึก | ก่อนเข้าร่วม ไอ-แลนด์ |
| --- | --- | --- | --- | --- | --- |
| เค | 케이 | 22 | ญี่ปุ่น | 32 !2 ปี 8 เดือน | อดีตนักกีฬามาราธอน |
| ฮันบิน (ง็อก ง็อก ฮุง) | 한빈 | 22 | เวียดนาม | 11 !11 เดือน | หัวหน้าทีมเต้น ผู้ก่อตั้ง C.A.C |
| ชเว เซออน | 최세온 | 20 | เกาหลีใต้ | 46 !4 ปี 10 เดือน | อดีตเด็กฝึกเยว่ฮวา เอ็นเตอร์เทนเมนต์  อดีตผู้เข้าแข่งขัน พรอดิวซ์ 101 ซีซั่น 2 ภายใต้ชื่อ ชเวซึงฮยอก |
| อี กอนอู | 이건우 | 19 | เกาหลีใต้ | 1 ปี 4 เดือน | อดีตผู้เข้าประกวด Dancing High |
| ชเว แจโฮ | 최재호 | 19 | เกาหลีใต้ | 17 !1 ปี 5 เดือน | อดีตเด็กฝึก n.CH Entertainment และผู้เข้าแข่งขัน World Klass |
| จอง แจบอม / จอง เอชาน | 정재범 | 19 | เกาหลีใต้ | 6 !6 เดือน | นักทำเพลง |
| ชู จีมิน | 추지민 | 18 | เกาหลีใต้ | 11 !11 เดือน |  |
| อี ฮีซึง | 이희승 | 18 | เกาหลีใต้ | 37 !3 ปี 1 เดือน | อดีตเด็กฝึกบิ๊กฮิตตั้งแต่ปี 2017 |
| อี ยองบิน | 이영빈 | 18 | เกาหลีใต้ | 4 !4 เดือน | นักบาส7ปี |
| เจย์ | 제이 | 18 | เกาหลีใต้ สหรัฐอเมริกา | 23 !2 ปี 11 เดือน | อดีตเด็กฝึกบิ๊กฮิตตั้งแต่ปี 2017 |
| นิโคลัส (หวัง หยี่เซียง) | 니콜라스 | 17 | ไต้หวัน | 8 !8 เดือน | นักเต้น บีบอย |
| อีเจ (บยอนอึยจู) | 변의주 | 17 | เกาหลีใต้ | 18 !1 ปี 6 เดือน | อดีตเด็กฝึกบิ๊กฮิต  นักฟันดาบในโรงเรียนมัธยมต้น |
| เจค | 제이크 | 17 | เกาหลีใต้ ออสเตรเลีย | 9 !9 เดือน | เลือกจากการออดิชั่นระดับโลกของ Belift ด้วยอัตราต่อรอง 500:1  นักฟุตบอล |
| พัค ซึงฮุน | 박성훈 | 17 | เกาหลีใต้ | 25 !2 ปี 1 เดือน | อดีตนักสเก็ตลีลาเยาวชนแห่งชาติ ผู้ชนะเลิศเหรียญทองระดับเริ่มต้นในฤดูกาล 2015–16 ของ Asian Trophy & the Lombardia Trophy  อดีตเด็กฝึก Big Hit ตั้งแต่ปี 2018 |
| คิม ซอนู | 김선우 | 17 | เกาหลีใต้ | 10 !10 เดือน | เลือกจากการออดิชั่น Belift 2019 ในกรุงโซล |
| โน ซองชุล | 노성철 | 16 | เกาหลีใต้ | 8 !8 เดือน | นักฟุตบอล |
| ยาง จองวอน | 양정원 | 16 | เกาหลีใต้ | 16 !1 ปี 4 เดือน | อดีตเด็กฝึก SM และ Big Hit  นักเทควันโดแข่งขัน 4 ปี |
| คิมแทยง | 김태용 | 15 | เกาหลีใต้ | 14 !1 ปี 2 เดือน | นักแสดงเด็ก 8 ปี |
| โจ คยองมิน | 조경민 | 15 | เกาหลีใต้ | 23 !1 ปี 11 เดือน | นักเต้นร่วมสมัย |
| คิม ยุนวอน | 김윤원 | 15 | เกาหลีใต้ | 13 !1 ปี 1 เดือน | สมาชิกของทีมเต้นเคป็อป Matchpoint Crew ซึ่งเป็นส่วนหนึ่งของ The J Production |
| ทากิ | 타키 | 15 | ญี่ปุ่น | 10 !10 เดือน | เลือกจากการออดิชั่นระดับโลกของ Belift ในปี 2019 |
| นิกิ (นิชิมูระ ริกิ) | 니키 | 14 | ญี่ปุ่น | 8 !8 เดือน | เลือกจากการออดิชั่นระดับโลกของ Belift 2019 ในญี่ปุ่น  ภูมิหลังการเต้นที่กว้างขวางตั้งแต่วัยเด็ก |
| แดเนียล | 다니엘 | 14 | เกาหลีใต้ สหรัฐอเมริกา | 1 !1 ปี | เลือกจากการออดิชั่น Belift 2019  อดีตเด็กฝึกของ YG Entertainment ภายใต้ชื่อคิมดงคยู |
ระบบ > ส่วนที่ 1

เปิดตัวในตอนที่ 2 มีระบบที่ใช้ตามระบบการให้คะแนนจาก 100 ไอ-แลนเดอร์แต่ละคนจะได้รับการประเมินเป็นรายบุคคลและให้คะแนนตั้งแต่ 0–100 คะแนนเหล่านี้จะแสดงโดยไม่เปิดเผยตัวตนเพื่อให้ไม่ทราบคะแนนของบุคคลใดบุคคลหนึ่ง จากนั้นจึงนำมาเฉลี่ยเพื่อให้ได้คะแนนทีม ตามคะแนนของทีม ไอ-แลนเดอร์จำนวนหนึ่งจะต้องถูกย้ายไปที่พื้นและถูกแทนที่
ในตอนที่ 3 จะมีการให้คะแนน "การทำงานเป็นทีม" แยกต่างหากและนำมาพิจารณาเป็นคะแนนเฉลี่ยโดยรวม
| ระบบคะแนนทีม> คะแนนเฉลี่ยของทีม | ระบบคะแนนทีม> อับดับ I-Landers ที่จะถูกลดลง |
| --- | --- |
96-100: 0
91-95: 1
86-90: 2
81-85: 3
76-80: 4
71-75: 5
70 หรือต่ำกว่า: 6
ระบบ > ส่วนที่ 1 > โหวตทั่วโลก

ระบบโหวตทั่วโลกจัดขึ้นหลังจากตอนที่ 5 ในวันที่ 24 กรกฎาคม 2020 เวลา 00:00 น. ตามเวลาเกาหลี และสิ้นสุดในวันที่ 2 สิงหาคม 2020 เวลา 00:00 น.  ตามเวลาเกาหลี ผู้ชมสามารถโหวตให้ผู้เข้าแข่งขัน 6 คนจากทั้งหมด 23 คนที่อยากเห็นความคืบหน้าในส่วนที่ 2 ของ ไอ-แลนด์ ผู้ชมสามารถโหวตได้วันละครั้ง
การโหวตทั่วโลกครั้งที่สองเริ่มต้นในวันที่ 1 สิงหาคม 2020 เวลา 00:00 น. ตามเวลาเกาหลี หลังจากตอนที่ 6 และสิ้นสุดในวันที่ 2 สิงหาคม 2020 เวลา 12:00 น. กสท. ผู้ชมสามารถโหวตให้ผู้เข้าแข่งขัน 6 คนจาก 16 กราวเดอร์ ยกเว้นไอ-แลนเดอร์ 6 อันดับแรก ที่พวกเขาต้องการเห็นความคืบหน้าในส่วนที่ 2 ของไอ-แลนด์ ทุกๆ โหวต เท่ากับ 3 โหวต
| 6 อันดับแรกของกราวเดอร์> อันดับ | 6 อันดับแรกของกราวเดอร์> ผู้เข้าแข่งขัน | 6 อันดับแรกของกราวเดอร์> คะแนนโหวต | 12 อันดับแรกของการโหวตทั่วโลก> อันดับ | 12 อันดับแรกของการโหวตทั่วโลก> ผู้เข้าแข่งขัน | 12 อันดับแรกของการโหวตทั่วโลก> คะแนนโหวต |
| --- | --- | --- | --- | --- | --- |
| 1 | คิม ซอนู | 2,648,265 | 1 | คิม ซอนู | 1,087,503 |
| 2 | แดเนียล | 2,532,915 | 2 | แดเนียล | 1,021,269 |
| 3 | นิกิ | 2,090,201 | 3 | อี ฮีซึง | 1,006,965 |
| 4 | อี กอนอู | 1,916,736 | 4 | พัค ซึงฮุน | 960,658 |
| 5 | ทากิ | 1,703,579 | 5 | เค | 845,204 |
| 6 | ฮันบิน | 1,094,601 | 6 | เจย์ | 841,599 |
|  |  |  | 7 | ยาง จองวอน | 814,041 |
|  |  |  | 8 | เจค | 812,591 |
|  |  |  | 9 | นิกิ | 778,757 |
|  |  |  | 10 | ทากิ | 656,135 |
|  |  |  | 11 | อี กอนอู | 644,331 |
|  |  |  | 12 | ฮันบิน | 376,509 |
ระบบ > ส่วนที่ 2

ระบบในส่วนที่ 2 ถูกนำมาใช้ในตอนที่ 7 ไอ-แลนเดอร์ แต่ละคนจะได้รับการประเมินเป็นรายบุคคลและจัดอันดับตั้งแต่ 1-12 ไอ-แลนเดอร์ 7 อันดับแรกจะสวมตราสัญลักษณ์กลุ่มเปิดตัวซึ่งมีผู้เข้าร่วม 7 คน และอันดับนี้สามารถเปลี่ยนแปลงได้หลังจากการทดสอบแต่ละครั้ง เช่นเดียวกับส่วนที่ 1 มีการทดสอบ 4 ครั้งและในการทดสอบแต่ละครั้ง และผู้เข้าแข่งขันหนึ่งคนขึ้นไปจะถูกคัดออกตามอันดับของพวกเขา ในการทดสอบที่ 1 และการทดสอบที่ 3 โปรดิวเซอร์จะเลือกผู้เข้าแข่งขันที่ถูกคัดออกเท่านั้น ในขณะที่ในการทดสอบที่ 2 และการทดสอบสุดท้าย การโหวตทั่วโลกจากผู้ชมจะถูกเพิ่มเข้าไปเพื่อกำหนดผู้แข่งขันที่ถูกคัดออกและรายชื่อผู้เข้าแข่งขันที่จะเดบิวต์ในขั้นสุดท้าย